
ΔΕΛΤΙΟ ΤΥΠΟΥ

Ποια σχολεία θα παραμείνουν κλειστά στην Αττική την Τετάρτη, 11/1/2017

Σύμφωνα με την επίσημη ενημέρωση που έχει η Περιφέρεια Αττικής, σήμερα Τρίτη, στις 22.00, από τους Δήμους της Αττικής, σας γνωρίζουμε ότι αύριο, Τετάρτη 11 Ιανουαρίου θα παραμείνουν κλειστά, ή θα ξεκινήσουν τη λειτουργία τους με καθυστέρηση, τα σχολεία των Δήμων στις εξής Περιφερειακές Ενότητες:

Στην Περιφερειακή Ενότητα Ανατολικής Αττικής:
Στον Δήμο Ωρωπού, κλειστά θα παραμείνουν όλα τα σχολεία της Πρωτοβάθμιας και Δευτεροβάθμιας Εκπαίδευσης, καθώς και οι Παιδικοί και Βρεφονηπιακοί Σταθμοί.

Στον Δήμο Μαραθώνα, κλειστές θα παραμείνουν οι παρακάτω σχολικές μονάδες:

· Το Νηπιαγωγείο και το Δημοτικό Σχολείο του Βαρνάβα.

· Το Νηπιαγωγείο και το Δημοτικό Σχολείο του Γραμματικού.

· Τα Νηπιαγωγεία 1° και 2°, το Δημοτικό Σχολείο, το Γυμνάσιο, και το Λύκειο του Μαραθώνα.

· Το Νηπιαγωγείο και το Δημοτικό Σχολείο του Τύμβου Μαραθώνα.

· Το Νηπιαγωγείο και Δημοτικό Σχολείο του Κάτω Σουλίου.

· Όλα τα Νηπιαγωγεία και τα Δημοτικά Σχολεία της Νέας Μάκρης.

Σημειώνεται ότι θα λειτουργήσουν κανονικά τα Γυμνάσια 1° και 2° (Νέου Βουτζά), καθώς και το Λύκειο της Νέας Μάκρης.

Τα σχολεία Ειδικής Αγωγής ΕΕΕΕΚ Παμμακαρίστου θα παραμείνουν κλειστά.
Αναφορικά με τη λειτουργία των Παιδικών Σταθμών, θα λειτουργήσουν μόνο αυτοί που βρίσκονται στη Δημοτική Κοινότητα Μαραθώνα και στη Δημοτική Κοινότητα Νέας Μάκρης. Ο Παιδικός Σταθμός στη Δημοτική Κοινότητα Βαρνάβα θα παραμείνει κλειστός.
Στον Δήμο Αχαρνών, κλειστά θα παραμείνουν όλα τα σχολεία (Δημοτικά, Νηπιαγωγεία, Γυμνάσια και Λύκεια) στην περιοχή Θρακομακεδόνων, Βαρυμπόμπης και Ολυμπιακού Χωριού, καθώς και τα εξής σχολεία του βόρειου τομέα του Δήμου Αχαρνών:
· 19ο Δημοτικό Σχολείο Αχαρνών.
· 21ο Δημοτικό Σχολείο και 24ο Νηπιαγωγείο Αχαρνών (συστεγαζόμενα).
· 24ο Δημοτικό Σχολείο και 35ο Νηπιαγωγείο Αχαρνών (συστεγαζόμενα).
· 28ο Δημοτικό Σχολείο Αχαρνών.
Στην Περιφερειακή Ενότητα Δυτικής Αττικής:
Στον Δήμο Μάνδρας - Ειδυλλίας, κλειστά θα παραμείνουν τα σχολεία της Πρωτοβάθμιας και Δευτεροβάθμιας Εκπαίδευσης της Δημοτικής Ενότητας Βιλίων και της Δημοτικής Ενότητας Ερυθρών.

Στον Δήμο Φυλής, ανοικτά, από τις 09:00 και μετά, θα είναι όλα τα σχολεία της Πρωτοβάθμιας και Δευτεροβάθμιας εκπαίδευσης σε Άνω Λιόσια-Ζεφύρι και Φυλή. Εξαίρεση το 3ο-8ο Δημοτικό Σχολείο Άνω Λιοσίων (Ζωφριά) που θα μείνει κλειστό όλη την ημέρα. Εξάλλου ανοικτοί θα είναι όλοι οι Παιδικοί Σταθμοί σε Άνω Λιόσια-Ζεφύρι και Φυλή. 
Στην Περιφερειακή Ενότητα Βορείου Τομέα Αθηνών:
Στον Δήμο Πεντέλης, θα παραμείνουν κλειστά τα σχολεία όλων των εκπαιδευτικών βαθμίδων.

Στον Δήμο Κηφισιάς, θα παραμείνουν κλειστά τα σχολεία όλων των εκπαιδευτικών βαθμίδων της Δημοτικής Ενότητας Εκάλης. Στις Δημοτικές Ενότητες Κηφισιάς και Νέας Ερυθραίας, τα σχολεία θα λειτουργήσουν στις 09.00 π.μ. 

Στον Δήμο Αμαρουσίου, τα σχολεία θα λειτουργήσουν στις 10.00 π.μ.
Στην Περιφερειακή Ενότητα Δυτικού Τομέα Αθηνών: 
Στους Δήμους Χαϊδαρίου και Πετρούπολης, τα σχολεία θα λειτουργήσουν στις 10.00 π.μ.
Στην Περιφερειακή Ενότητα Πειραιά: 

Στον Δήμο Νίκαιας - Αγίου Ιωάννη Ρέντη, για την ασφάλεια των μαθητών, θα παραμείνουν κλειστές οι παρακάτω σχολικές μονάδες:
· Νηπιαγωγεία: 5ο, 9ο, 12ο, 13ο και 21ο  

· Δημοτικά: 13ο, 18ο, 19ο, 20ο, 25ο και 26ο

· Γυμνάσια: 5ο, 9ο και 10ο

· Λύκεια: 5ο
Κανονικά θα λειτουργήσουν οι Βρεφονηπιακοί και Παιδικοί Σταθμοί, καθώς και τα σχολεία στον υπόλοιπο Δήμο.
Στους Δήμους Κερατσινίου - Δραπετσώνας, Κορυδαλλού και Περάματος, τα σχολεία θα λειτουργήσουν και η προσέλευση των μαθητών ορίζεται στις 10.00 π.μ.

Στην Περιφερειακή Ενότητα Νήσων:

Κλειστά θα παραμείνουν τα σχολεία όλων των εκπαιδευτικών βαθμίδων στον Δήμο Σαλαμίνας.

Στην Περιφερειακή Ενότητα Κεντρικού Τομέα Αθηνών:

Στον Δήμο Αθηναίων θα παραμείνουν κλειστά, λόγω ειδικών προβλημάτων, τα παρακάτω σχολεία:

· Το 14ο Δημοτικό Σχολείο Αθηνών.

· Το 120ο και 38ο Δημοτικά Σχολεία Αθηνών.

· Το 24ο Γυμνάσιο και το 24ο Λύκειο Αθηνών.

Κανονικά θα λειτουργήσουν τα σχολεία και οι βρεφονηπιακοί σταθμοί στον υπόλοιπο Δήμο.

Στον Δήμο Γαλατσίου, τα σχολεία θα λειτουργήσουν στις 09.00 π.μ.

Στον Δήμο Καισαριανής, κλειστά θα παραμείνουν το 3ο Νηπιαγωγείο και το 2ο Δημοτικό Σχολείο.

Στον Δήμο Βύρωνα, κλειστά θα παραμείνουν το 9ο Δημοτικό Σχολείο Καρέα, καθώς και το Γυμνάσιο και το Λύκειο Καρέα. Τα υπόλοιπα σχολεία του Δήμου θα λειτουργήσουν στις 09.00 π.μ.

Στον Δήμο Ηλιουπόλεως, θα παραμείνουν κλειστές οι παρακάτω σχολικές μονάδες:

· Νηπιαγωγεία: 3ο, 5ο , 9ο, 8ο, 12ο, 16ο, 18ο, 21ο και 23ο 

· Δημοτικά: 3ο, 5ο, 8ο, 12ο, 17ο, 20ο 

· Γυμνάσιο: 2ο 

· Λύκειο: 3ο 

Στην Περιφερειακή Ενότητα Νοτίου Τομέα Αθηνών, τα σχολεία θα λειτουργήσουν κανονικά.
Σημειώνεται ότι επειδή ο οικείος Δήμος μπορεί να εκτιμήσει, κατά περίπτωση, τα προβλήματα που έχει δημιουργήσει η χιονόπτωση, ενδέχεται με αποφάσεις των Δημάρχων να μην λειτουργήσουν και άλλα σχολεία. Έτσι για την καλύτερη ενημέρωσή τους οι πολίτες θα πρέπει να ενημερώνονται από τους Δήμους.
Σχετικά με την αντιμετώπιση του χιονιά

Οι αρμόδιες υπηρεσίες της Περιφέρειας βρίσκονται από την πρώτη στιγμή σε επιφυλακή, καταβάλλοντας κάθε δυνατή προσπάθεια προκειμένου να παραμείνει ανοικτό το κεντρικό οδικό δίκτυο αρμοδιότητάς της και να αντιμετωπίζονται εγκαίρως τα προβλήματα που προκαλεί η κακοκαιρία, εξασφαλίζοντας την ασφαλή κυκλοφορία και την πρόσβαση σε κρίσιμες δομές (όπως νοσοκομεία). Συγκεκριμένα, σε όλο το λεκανοπέδιο επιχειρούν τριάντα (30) εκχιονιστικά μηχανήματα καθώς και άλλα μηχανήματα έργου. Σημειώνεται παράλληλα ότι από την έναρξη της χειμερινής περιόδου μέχρι σήμερα έχουν διατεθεί περίπου 3.000 τόνοι άλατος. 

Υπενθυμίζεται ότι στην ιστοσελίδα της Περιφέρειας Αττικής, παρέχεται άμεση ενημέρωση για τους θερμαινόμενους χώρους που λειτουργούν, από Δήμους και άλλους φορείς, σε όλες τις Περιφερειακές Ενότητες της Αττικής (https://goo.gl/zNV3UH), για τη φιλοξενία και την προστασία των πολιτών και ιδιαίτερα των ευπαθών κοινωνικών ομάδων. 

Τέλος, η Περιφερειάρχης Αττικής, Ρένα Δούρου σε συνεργασία με τον Υπουργό Υποδομών και Μεταφορών, Χρήστο Σπίρτζη, αποφάσισαν να παραμείνουν ανοικτοί κατά τη διάρκεια της νύχτας μέχρι και την Παρασκευή 13 Ιανουαρίου, οι σταθμοί του Μετρό σε Ομόνοια, Μοναστηράκι και Μεταξουργείο. 

